Lietuvos Respublikos Vyriausybė

NUTARIMAS

DĖL VALSTYBĖS TURTO PERDAVIMO VILNIAUS MIESTO IR ZARASŲ RAJONO SAVIVALDYBIŲ NUOSAVYBĖN IR VILNIAUS MIESTO SAVIVALDYBĖS TURTO PERĖMIMO VALSTYBĖS NUOSAVYBĖN

2025 m. sausio 22 d. Nr. 29

Vilnius

Vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 5 straipsnio 1 dalies 6 punktu, 6 straipsnio 2 punktu, 10 straipsnio 1 ir 2 dalimis, 20 straipsnio 1 dalies 5 punktu, 2 dalies 3 punktu, Lietuvos Respublikos vietos savivaldos įstatymo 6 straipsnio 13 ir 26 punktais, įgyvendindama Valstybės turto perdavimo patikėjimo teise ir savivaldybių nuosavybėn tvarkos aprašą, patvirtintą Lietuvos Respublikos Vyriausybės 2001 m. sausio 5 d. nutarimu Nr. 16 „Dėl valstybės turto perdavimo patikėjimo teise ir savivaldybių nuosavybėn“, ir atsižvelgdama į atitinkamus Vilniaus miesto ir Zarasų rajono savivaldybių tarybų sprendimus, Lietuvos Respublikos Vyriausybė n u t a r i a:

1. Perduoti Vilniaus miesto savivaldybės nuosavybėn savarankiškajai savivaldybės funkcijai, nurodytai Vietos savivaldos įstatymo 6 straipsnio 26 punkte, įgyvendinti valstybei nuosavybės teise priklausantį ir šiuo metu valstybės įmonės Turto banko patikėjimo teise valdomą turtą – 10 318/67 289 dalių garažo (unikalus numeris – 4198-5024-9012, bendras plotas – 672,89 kv. metro, perduodamas plotas – 103,18 kv. metro, be likutinės vertės) Vilniuje, Žaliojoje a. 14.

2. Perimti valstybės nuosavybėn Vilniaus miesto savivaldybei nuosavybės teise priklausantį ir šiuo metu Vilniaus miesto savivaldybės administracijos patikėjimo teise valdomą nekilnojamąjį turtą:

2.1. pastatą – garažą, plane pažymėtą indeksu 1G1p, (unikalus numeris – 1096-6004-4017, bendras plotas – 24,73 kv. metro, likutinė vertė 2024 m. balandžio 30 d. – 120,10 euro (vienas šimtas dvidešimt eurų dešimt centų)) Vilniuje, Herkaus Manto g. 4A;

2.2. ūkinį pastatą (unikalus numeris – 1094-0119-6036, užstatytas plotas – 57 kv. metrai, likutinė vertė 2024 m. balandžio 30 d. – 11 826,44 euro (vienuolika tūkstančių aštuoni šimtai dvidešimt šeši eurai keturiasdešimt keturi centai)) Vilniuje, J. Basanavičiaus g. 38.

3. Perduoti Zarasų rajono savivaldybės nuosavybėn savarankiškajai savivaldybės funkcijai, nurodytai Vietos savivaldos įstatymo 6 straipsnio 13 punkte, įgyvendinti valstybei nuosavybės teise priklausantį ir šiuo metu valstybės įmonės Turto banko patikėjimo teise valdomą turtą Zarasuose, Smėlynės g. 11:

3.1. 78/100 dalis administracinio pastato (unikalus numeris – 4397-4001-2014, bendras plotas – 552,60 kv. metro, perduodamas patalpų plotas – 431,03 kv. metro, likutinė vertė 2024 m. balandžio 10 d. – 60 684 (šešiasdešimt tūkstančių šeši šimtai aštuoniasdešimt keturi) eurai);

3.2. pastatą – garažą (unikalus numeris – 4397-4001-2025, užstatytas plotas – 74 kv. metrai, likutinė vertė 2024 m. balandžio 10 d. – 2 500 (du tūkstančiai penki šimtai) eurų);

3.3. kitus inžinerinius statinius – kiemo statinius (unikalus numeris – 4397-4001-2036, likutinė vertė 2024 m. balandžio 10 d. – 294 (du šimtai devyniasdešimt keturi) eurai).

4. Perduoti valstybės įmonei Turto bankui patikėjimo teise valdyti, naudoti ir disponuoti šio nutarimo 2 punkte nurodytą valstybės nuosavybėn perimtą nekilnojamąjį turtą.

5. Įgalioti valstybės įmonę Turto banką pasirašyti šio nutarimo 1–3 punktuose nurodyto valstybės turto perdavimo–priėmimo aktus ir įregistruoti Nekilnojamojo turto registre daiktines teises į šio nutarimo 2 punkte nurodytą nekilnojamąjį turtą.

Ministras Pirmininkas	Gintautas Paluckas

Finansų ministras	Rimantas Šadžius